पेपर रेट बढ़ने से गत्ता उद्योग संकट में
हिमाचलप्रदेश गत्ता उद्योग संघ की प्रांत स्तरीय बैठक औद्योगिक क्षेत्र बद्दी में राज्याध्यक्ष गगन कपूर की अध्यक्षता में हुई। हंगामापूर्ण रही इस बैठक में संस्था के राष्ट्रीय प्रधान जीके सरदाना ने विशेष तौर पर भाग लिया। बैठक में इस बात पर गहरा मंथन हुआ कि क्राफ्ट पेपर के रेट आसमान छूते नजर रहे हैं इसलिए गत्ता पेटी उद्योग चलाने में मुश्किल हो रही है।
राज्य महामंत्री आदित्य सूद ने कहा कि पेपर मिलों की इस मनमानी केे कारण हिमाचल प्रदेश में स्थापित सैकड़ों गत्ता उद्योग तालाबंदी के कगार पर पहुंच गए हैं। बैठक में उपस्थित राज्य कार्यकारिणी सदस्यों ने कहा कि पूरे भारत में वेस्ट की कमी होने के कारण उत्तर भारत की पेपर मिल्स रेट बढ़ा रही है। बाहर के देशों से जो वेस्ट आती थी उसके भी रेट बढ़ा दिए गए हैं। अब पेपर रेट पूरे भारत में 5 रुपये प्रति किलो की दर से बढ़ा दिए गए हैं। फैडरेशन आॅफ कोरुगेटड बाॅक्स मेनुफेक्चरर एसोसिएशन के राष्ट्रीय अध्यक्ष जी. के सरदाना ने कहा कि प्रांत की सभी औद्योगिक इकाइयों और हमारे वेंडरों को अपने अपने रेट बढ़ाने चाहिए ताकि राज्य के गत्ता उद्योगों को तबाह होने से बचाया जा सके।
उन्होंने कहा कि हमसे गत्ता पेटी लेने वाले कारखानों ने लंबे समय से हमसे ली जाने वाली पैकिंग के दाम नहीं बढ़ाए हैं जो कि हमारे लगातार घाटे का कारण बन रहे हैं। राज्याध्यक्ष गगन कपूर और महासचिव आदित्य सूद ने कहा कि कच्चा माल पेपर के अलावा स्टिचिंग वायर और ट्रांसपोर्ट तथा लेबर के दामों में भी आशातीत वृद्धि हुई है। बीबीएन गत्ता उद्योग संघ के प्रधान हेमराज चौधरी महासचिव अशोक राणा का कहना है कि सभी गत्ता पेटी निर्माता सदस्यगण रेट बढ़वाने के लिए अपने अपने ग्राहकों से संपर्क कर रहे हैं लेकिन फिर भी दाम बढ़ाने को कोई तैयार नहीं है जबकि बैंकों का ब्याज दिन प्रतिदिन बढ़ रहा है।
प्रदेश उपाध्यक्ष सुरेंद्र जैन ने कहा कि पेपर मिल्स अब क्वालिटी की तरफ ध्यान नहीं दे रहे हैं। पेपर की डिलीवरी भी 10 से 15 दिनों में रही है। ऐसे में गत्ता उद्योग बंद होने की कगार पर जाएगा।
पेपर मीलें रवैया सुधारे, वरना देंगे धरना
प्रदेशउपाध्यक्ष सुरेंद्र जैन ने कहा कि अब अगर गत्ता उद्योग इसी तरह से कार्य करता रहा तो बंद जो जाएगा। उन्होंने कहा कि वैसे ही बहुत सारी फार्मा यूनिट हिमाचल से रुखस्त हो चली हैं जिससे हमारा काम भी आधा रह गया है। सदस्यों ने एकमत होकर कहा कि अगर पेपर मिलों ने अपना रवैया नहीं सुधारा तो वह धरना प्रदर्शन करने को विवश हो जाएंगे। इस अवसर पर राष्ट्रीय अध्यक्ष जी.के.सरदाना के अलावा राज्याध्यक्ष गगन कपूर, उपाध्यक्ष सुरेंद्र जैन, महासचिव आदित्य सूद, हेमराज चौधरी, विशाल गोयल, सुशील सिंगला, अरुण शर्मा, अजय चौधरी अजय राणा, बलदेव गोयल, अनिल गोयल, बलदेव अग्रवाल, राजीव गुलाटी, विक्की सिंगला सहित कई कार्यकर्ता उपस्थित थे।
hin_Deva hin_Deva hin_Deva hin_Deva hin_Deva hin_Deva hin_Deva